केवाईसी जमा कर अकाउंट काे नियमित कराना होगा
शून्य बैलेंस में जनधन खाता खोलने के बाद लेन-देन नहीं करने वाले खाता धारकों को 10 मार्च तक केवाईसी अपने बैंक के ब्रांच में जमा करनी होगी। केवाईसी जमा नहीं होने पर ऐसे सभी खाते बंद हो जाएंगे। जिला अग्रणी बैंक के मुख्य प्रबंधक ने बताया प्रधानमंत्री जन-धन योजना के तहत जिले की बैंकों के विभिन्न ब्रांचों में शून्य बैलेंस पर सेविंग अकाउंट खोले गए थे। इसमें से कई अकाउंट होल्डरों ने अकाउंट खोलवाने के बाद इसमें लेन-देन नहीं किया है। इनके अकाउंट में अभी भी शून्य बैलेंस हैं। एेसे सभी अकाउंट होल्डरों को अपने संबंधित बैंक के ब्रांच में जाकर अपना केवायसी जमा कराना होगा। इसमें आईडी, आधार कार्ड, राशन कार्ड जमा करने पर ही अकाउंट को नियमित किया जाएगा। इसके लिए 10 मार्च तक की समय सीमा तय की दी गई। ग्राम पंचायत में इसकी सूचना ग्रामीणाें को देने सरपंचों को मुनादी कराने को कहा गया है।
hin_Deva hin_Deva